Movimiento Rios Vivos er en bevægelse, der forsvarer territorier og lokalsamfund, der er påvirkede af dæmningskonstruktioner og mineprojekter i det nordlige Colombia. Mere konkret er Isabel talsperson imod Hidroituango-dæmningen. Grundet konstruktionen af Hidroituango-dæmningen, er indbyggerne i området blevet fordrevet og mistet muligheden for at arbejde med minedrift og fiskeri i Cauca Floden. Indbyggerne er ikke blevet kompenseret for deres tab og er blevet udsat for overgreb fra politi, militær, lokale militser og guerilla-grupper siden 2013. Menneskerettighedsforkæmpere, der har gået imod konstruktionen af Hidroituango-dæmningen har været udsat for trusler, oplevet overvågning, smædekampagner, indbrud, dødstrusler og drab. Isabel har på samme vis oplevet overvågning, at hendes kommunikationsmidler er blevet forstyrret og været offer for dødstrusler og kriminalisering. Isabel har talt højt om marginaliseringen af de colombianske landdistrikter i forbindelse med fredsprocessen, militariseringen af territorier og den udbredte diskurs om at sociale og miljømæssige problemer står i vejen for fredsprocessen. Pga. hendes aktivisme er Isabel og mange andre menneskerettighedsforkæmpere blevet forfulgt af armerede grupper.